b'\n_START_ARTICLE_\nSwedish Open\n_START_PARAGRAPH_\nSwedish Open on vuosittainen Ruotsin B\xc3\xa5stadissa, B\xc3\xa5stadin tennisstadionilla pelattava miesten ja naisten tennisturnaus. Turnaus pelataan ulkona massakentill\xc3\xa4. Se kuuluu miesten ATP World Tour 250 -turnauksiin ja naisten WTA International -turnauksiin. Ensimm\xc3\xa4inen turnaus pelattiin vuonna 1948. Ennen ATP-kiertueen aloittamista vuonna 1990, miesten turnaus oli osa Grand Prix -kiertuetta vuosina 1970\xe2\x80\x931989. Vuonna 1990 naisten turnaus putosi turnauksen ohjelmasta, mutta alun perin Espoossa ja my\xc3\xb6hemmin Tukholmassa pelatun Nordea Nordic Light Openin lakkauttamisen j\xc3\xa4lkeen naisten turnaus palasi Swedish Openin ohjelmaan._NEWLINE_Miesten turnauksen nykyinen virallinen nimi sponsorin mukaan on SkiStar Swedish Open ja naisten turnauksen nykyinen virallinen nimi sponsorin mukaan on Collector Swedish Open._NEWLINE_Tennispelaajat \xc3\xa4\xc3\xa4nestiv\xc3\xa4t turnauksen parhaaksi ATP World Tour 250 -sarjan turnaukseksi 11 per\xc3\xa4tt\xc3\xa4isen\xc3\xa4 vuotena 2002\xe2\x88\x922013.'